**Adatvédelmi és adatkezelési tájékoztató**

A jelen Adatvédelmi és adatkezelési tájékoztató (a továbbiakban: Tájékoztató) célja, hogy rögzítse a Széchenyi Programiroda Tanácsadó és Szolgáltató Nonprofit Korlátolt Felelősségű Társaság (a továbbiakban: Társaság) keretében működő KÖFOP-3.3.3-15-2016-00001 azonosító számú, A pályázók és kedvezményezettek kapacitásainak támogatása, segítése a projektek tervezése és végrehajtása során című projekt (a továbbiakban: Projekt) megvalósítása érdekében, az azzal összefüggő adatvédelmi és – kezelési elveket, így az érintettek megfelelő tájékoztatást kaphassanak a Társaság által kezelt, illetve az általa megbízott adatfeldolgozó által feldolgozott adatokról, azok forrásáról, az adatkezelés céljáról, jogalapjáról, időtartamáról, az adatkezelésbe esetlegesen bevont adatfeldolgozó nevéről, címéről és az adatkezeléssel összefüggő tevékenységéről, továbbá – az érintett személyes adatainak továbbítása esetén – az adattovábbítás jogalapjáról és címzettjéről.

A Tájékoztató rendelkezéseinek kialakításakor felhasznált és figyelembevett jogszabályok és rövidítéseik:

**Infotv.** az információs önrendelkezési jogról és az információszabadságról szóló 2011.

CXII. törvény

**GDPR** a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679 rendelete

**Korm. rendelet** a Széchenyi Programiroda Tanácsadó és Szolgáltató Nonprofit Korlátolt Felelősségű Társaságról szóló 197/2018. (X. 24.) Korm. rendelet

**Ptk.** a Polgári Törvénykönyvről szóló 2013. évi V. törvény

**Fogalommeghatározások**

A jelen Tájékoztató fogalmi rendszere megfelel a GDPR 4. cikkében meghatározott értelmező fogalommagyarázatoknak, így különösen:

*személyes adat*: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

*adatkezelés*: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

*adatkezelő*: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

*adatfeldolgozó*: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

*harmadik fél*: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

*jogos érdek:* az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

Amennyiben a mindenkori hatályos GDPR fogalommagyarázatai eltérnek jelen Tájékoztató fogalommagyarázataitól, akkor a jogszabály által meghatározott fogalmak az irányadóak.

**I. Adatkezelő és elérhetőségei**

A rendezvényre történő regisztráció során megadott adatokkal összefüggésben az adatkezelő:

név: **Széchenyi Programiroda Tanácsadó és Szolgáltató Nonprofit Korlátolt**

**Felelősségű Társaság**

székhely: 1053 Budapest, Szép utca 2. 4. em.

cégjegyzékszám: 01 09 916308

képviseli: Szakács Áron László ügyvezető

e-mail cím: info@szechenyiprogramiroda.hu

**II. Adatfeldolgozó és elérhetőségei**

név: **PANNON SET Kereskedelmi és Szolgáltató Korlátolt Felelősségű Társaság**

székhely: 1237 Budapest, Hrivnák Pál utca 165. fszt. 3.

cégjegyzékszám: 01-09-908052

képviseli: Lesták Károly

e-mail cím: ps@ps.hu

A rendszer üzemeltetése és mentése okán minősülnek adatfeldolgozónak.

név: **Miniszterelnökség**

székhely: 1055 Budapest, Kossuth Lajos tér 2-4.

államháztartási

egyedi azonosító: 294513

képviseli: dr. Gulyás Gergely, miniszter

e-mail cím: erkeztetok@me.gov.hu

A Projekt keretében szervezett rendezvényeken résztvevő személyek neve, titulusa, lakcíme, e-mail címe, telefonszáma, aláírása, a rendezvények készült fénykép és videófelvételek kerülnek megküldésre a minisztérium részére, a Projektben foglalt kötelezettségek teljesítésének igazolása érdekében.

név: **Innovációs és Technológiai Minisztérium**

székhely: 1011 Budapest, Fő utca 44-50.

államháztartási

egyedi azonosító: 280667

képviseli: Dr. Palkovics László, miniszter

e-mail cím: ugyfelszolgalat@itm.gov.hu

név: **Pénzügyminisztérium**

székhely: 1051 Budapest, József nádor tér 2-4.

államháztartási

egyedi azonosító: 038797

képviseli: Varga Mihály

e-mail cím: ugyfelszolgalat@pm.gov.hu

név: **Emberi Erőforrások Minisztériuma**

székhely: 1054 Budapest, Akadémia utca 3.

államháztartási

egyedi azonosító: 038182

képviseli: Dr. Kásler Miklós

e-mail cím: ugyfelszolgalat@emmi.gov.hu

név: **Magyar Államkincstár**

székhely: 1054 Budapest, Hold utca 4.

államháztartási

egyedi azonosító: 237309

képviseli: Prof. Dr. Mészáros József

e-mail cím: adatvedelem@allamkincstar.gov.hu

A Projekt keretében a Társaság együttműködési megállapodásban vállalt feladatai ellátásához, a projektfelügyelet, tájékoztatás és tanácsadás során szükséges személyes adatokat (kapcsolattartó neve, telefonszáma, e-mail címe, titulusa) megküldi az illetékes minisztérium részére.

**III. Adatvédelmi tisztviselő és elérhetőségei**

A Társaság által kijelölt adatvédelmi tisztviselő:

név: dr. Nyerges Judit

levelezési cím: 1053 Budapest, Szép utca 2. 4. em.

e-mail cím: adatvedelmitisztviselo@szechenyiprogramiroda.hu

**IV. Kezelt adatok köre, az adatkezelés célja, jogalapja, módja, az adatok tárolásának időtartama**

A kezelt adatok köre: név, titulus, e-mail cím, telefonszám, lakcím, szervezet neve, székhely/lakcím, aláírás, a rendezvényen (ide értve az online megrendezésre kerülő eseményeket is) készült fénykép-, videó-és hangfelvétel

Az adatkezelés célja: A rendezvényre történő regisztráció biztosítása, a rendezvénnyel kapcsolatos kapcsolattartás, a rendezvény megtartásának alátámasztása a rendezvényhez kapcsolódó, az adatkezelő oldalán felmerülő elszámolások és kapcsolódó ellenőrzések során, a Projekt megvalósításához szükséges ügyfélkapcsolati tevékenységek alátámasztása.

Az adatkezelés jogalapja: jogos érdek [GDPR 6. cikk (1) bekezdés *f)* pont]

Az adatkezelés módja: papír alapú, elektronikus

Az adatkezelés időtartama: az adatkezelő számára jogszabályban, valamint szerződésben meghatározott időtartamban, de legfeljebb 2027. december 31. napjáig.

**V. Az adatkezelés elvei**

A Társaság a személyes adatokat a jóhiszeműség, a tisztesség és az átláthatóság elveinek, valamint a hatályos jogszabályok és jelen Tájékoztató rendelkezéseinek megfelelően kezeli.

A Társaság a személyes adatokat kizárólag a jelen Tájékoztatóban meghatározottak alapján és célhoz kötötten kezeli, azon túl nem terjeszkedik.

Amennyiben a Társaság a személyes adatokat az eredeti adatfelvétel céljától eltérő célra kívánja felhasználni, erről az érintettet tájékoztatja, és ehhez – amennyiben az adatkezelésnek egyéb, a GDPR rendelkezéseiben meghatározott jogalapja nincsen – az érintett előzetes, kifejezett hozzájárulását megszerzi, illetőleg lehetőséget biztosít számára, hogy a felhasználást megtiltsa.

A Társaság a megadott személyes adatokat nem ellenőrzi, azok megfelelőségéért kizárólag az azt megadó, rendelkezésre bocsátó személy felel.

A Társaság az általa kezelt személyes adatokat nem adja át azzal, hogy a Társaság jogosult és köteles minden olyan rendelkezésére álló és általa szabályszerűen tárolt személyes adatot az illetékes hatóságoknak továbbítani, átadni, amely személyes adat továbbítására, átadására őt jogszabály vagy jogerős hatósági kötelezés kötelezi. Ilyen adattovábbítás, valamint az ebből származó következmények miatt a Társaságot felelősség nem terheli.

A Társaság gondoskodik a személyes adatok biztonságáról, megteszi azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, a felvett, tárolt, illetve kezelt adatok biztonságát, illetőleg megakadályozza azok véletlen elvesztését, megsemmisülését, jogosulatlan hozzáférését, jogosulatlan felhasználását és jogosulatlan megváltoztatását, jogosulatlan terjesztését.

**VI. Az érintett jogai**

Az érintett a jogait az alábbi módokon gyakorolhatja:

* e-mail útján
* postai úton
* személyesen

A Társaság felhívja a figyelmet arra, hogy hozzájáruláson alapuló adatkezelés során az érintett jogosult a hozzájárulás bármely időpontban történő visszavonására, ez azonban nem érinti a visszavonás előtt a hozzájárulás alapján végrehajtott adatkezelés jogszerűségét.

* *Tájékoztatáshoz és hozzáféréshez való jog*

Az érintett bármikor kérheti, hogy a Társaság tájékoztassa az általa kezelt, illetve az általa vagy rendelkezése szerint megbízott adatfeldolgozó által feldolgozott adatairól az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, valamint az adattovábbítás jogalapjáról és címzettjéről amennyiben az érintett személyes adatainak továbbítására kerül sor.

A fentiekkel összefüggésben az érintett jogosult a kezelt adatairól másolatot kérni. Az elektronikus úton benyújtott kérelem esetén Társaság a kérelemben foglaltakat elsősorban elektronikusan (pdf formátumban) teljesíti, kivéve amennyiben az érintett kérelme ettől eltérő kifejezett kérést nem tartalmaz.

A Társaság már most felhívja az érintett figyelmét arra, hogy amennyiben a fentiek szerinti hozzáférés hátrányosan érinti mások jogait és szabadságait, így különösen mások üzleti titkait vagy szellemi tulajdonát, a Társaság jogosult a kérelem teljesítését szükséges és arányos mértékben megtagadni.

* *A helyesbítéshez, módosításhoz való jog*

Az érintett jogosult a Társaság által kezelt személyes adatainak helyesbítését, módosítását, illetve kiegészítését kérni.

* *Az adathordozhatósághoz való jog*

Az érintett jogosult arra, hogy a rá vonatkozó, a Társaság rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt a Társaság akadályozná.

Az érintett jogosult továbbá arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

* *A törléshez („elfeledtetéshez”) való jog*

Az érintett jogosult valamely vagy az összes személyes adatának törlését kérni.

Ebben az esetben a Társaság a személyes adato(ka)t indokolatlan késedelem nélkül törli, amennyiben

* az adott személyes adatra már nincs szüksége abból a célból, amelyből azokat gyűjtötte vagy más módon kezelte;
* olyan adatkezelésről van szó, amely az érintett hozzájárulásán alapult, de a hozzájárulást az érintett visszavonta és az adatkezelésnek nincs más jogalapja;
* olyan adatkezelésről van szó, amely a Társaság vagy harmadik személy jogos érdekén alapult, de az érintett tiltakozott az adatkezelés ellen, és – közvetlen üzletszerzés célú adatkezelés elleni tiltakozást kivéve – nincs elsőbbséget élvező jogszerű ok az adatkezelésre;
* a személyes adatokat a Társaság jogellenesen kezelte; vagy
* jogi kötelezettség teljesítéséhez szükséges a személyes adatok törlése.

A törlési kérelem megtagadásáról (pl. abban az esetben, ha az adatkezelés szükséges jogi igények előterjesztéséhez, érvényesítéséhez, illetve védelméhez) a Társaság minden esetben tájékoztatja az érintettet, megjelölve a törlés megtagadásának indokát. Személyes adat törlésére akként kerül sor, hogy a törlési igény teljesítését követően a korábbi (törölt) adatok már nem állíthatók helyre.

A törlési jog gyakorlásán túlmenően a Társaság a személyes adatot törli, amennyiben az adatkezelés jogellenes, az adatkezelés célja megszűnt, vagy az adatok tárolásának törvényben meghatározott határideje lejárt; azt a bíróság vagy hatóság elrendelte.

* *Az adatkezelés korlátozásához való jog*

Az érintett a személyes adatai kezelésének korlátozását kérheti amennyiben:

* az érintett vitatja a személyes adatok pontosságát – ez esetben a korlátozás arra az időtartamra vonatkozik, amely lehetővé teszi, hogy a Társaság ellenőrizze a személyes adatok pontosságát;
* az adatkezelés jogellenes, de az érintett ellenzi az adatok törlését, és ehelyett kéri azok felhasználásának korlátozását;
* a Társaságnak már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen – ez esetben a korlátozás arra az időtartamra vonatkozik, amíg megállapításra nem kerül, hogy a Társaság jogos indokai elsőbbséget élveznek-e az érintett jogos indokaival szemben.

Az adatkezelés korlátozása esetén a Társaság a korlátozással érintett személyes adatokat – a tárolás kivételével – nem kezeli, illetve csak annyiban kezeli, amennyiben ahhoz az érintett hozzájárult, illetve ilyen hozzájárulás hiányában azokat az adatokat, amelyek jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy uniós, illetve valamely európai uniós tagállam fontos közérdekére tekintettel szükségesek. A Társaság a korlátozás feloldásáról az érintettet előzetesen tájékoztatja.

* *A tiltakozáshoz való jog*

Amennyiben az adatkezelés jogalapja a Társaság vagy harmadik személy jogos érdeke (kivéve a kötelező adatkezelés), vagy arra közvetlen üzletszerzés érdekében, tudományos és történelmi kutatási vagy statisztikai célból kerül sor, az érintett jogosult tiltakozni az adatkezelés ellen. A tiltakozásnak a Társaság nem köteles helyt adni, ha bizonyítja, hogy

* az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben; vagy
* az adatkezelés a Társaság jogi igényeinek előterjesztéséhez, érvényesítéséhez vagy védelméhez kapcsolódik.

A Társaság az érintett tiltakozásának jogszerűségét megvizsgálja, és ha a tiltakozás megalapozottságát megállapítja, az adatkezelést megszünteti.

* *Jogorvoslathoz való jog*

Lásd VIII. pont.

**VII. A Tájékoztató módosítása**

A Társaság fenntartja magának a jogot, hogy a jelen Tájékoztatót egyoldalú döntésével bármikor módosítsa.

Amennyiben az érintett a módosítással nem ért egyet, úgy kérheti személyes adatainak törlését a fentiek szerint.

**VIII. Jogérvényesítési lehetőségek, jogorvoslat**

Bármilyen, adatkezeléssel kapcsolatos kérdéssel, észrevétellel megkereshető a Társaság, mint adatkezelő a II. pontban megjelölt elérhetőségeken.

Az érintett személyes adatai kezelésével kapcsolatos jogsértés esetén jogosult a szokásos tartózkodási helye, a munkahelye vagy a feltételezett jogsértés helye szerinti tagállam illetékes adatvédelmi felügyeleti hatósághoz panasszal fordulni.

Magyarországon a Nemzeti Adatvédelmi és Információszabadság Hatóságnál („NAIH”, cím: 1125 Budapest, Szilágyi Erzsébet fasor 22/c.; telefon: +36-1-391-1400; e-mail: ugyfelszolgalat@naih.hu; honlap: [www.naih.hu](http://www.naih.hu)) kell a panaszt benyújtani.

Az érintett az alábbi esetekben bírósághoz fordulhat:

* jogsérelem esetén;
* a felügyeleti hatóság rá vonatkozó, jogilag kötelező erejű döntésével szemben;
* ha a felügyeleti hatóság nem foglalkozik az előterjesztett panasszal vagy három hónapon belül nem tájékoztatja az érintettet a benyújtott panaszával kapcsolatos eljárási fejleményekről vagy annak eredményéről.